LPH เปล่งรัศมี!
การกลับมาแพร่ระบาดของโควิดสายพันธุ์ใหม่ BA.4 และ BA.5 ทำให้หุ้นกลุ่มโรงพยาบาลได้รับความสนใจอีกครั้ง เนื่องจากมองว่าผลประกอบการจะยังคงเติบโต
การกลับมาแพร่ระบาดของโควิดสายพันธุ์ใหม่ BA.4 และ BA.5 ทำให้หุ้นกลุ่มโรงพยาบาลได้รับความสนใจอีกครั้ง เนื่องจากมองว่าผลประกอบการจะยังคงเติบโต
22 ก.ค. 2565

คุณค่าบริษัท
การกลับมาแพร่ระบาดของโควิดสายพันธุ์ใหม่ BA.4 และ BA.5 ทำให้หุ้นกลุ่มโรงพยาบาลได้รับความสนใจอีกครั้ง เนื่องจากมองว่าผลประกอบการจะยังคงเติบโตได้ต่อเนื่อง จากจำนวนผู้ป่วยโควิดที่กลับมาเป็นขาขึ้น หนึ่งในนั้นคือบริษัท โรงพยาบาล ลาดพร้าว จำกัด (มหาชน) หรือ LPH ที่จะได้รับอานิสงส์ดังกล่าว
ทำให้คาดว่าแนวโน้มผลการดำเนินงานในช่วงไตรมาส 2/2565 จะเติบโตได้ดี เมื่อเทียบกับช่วงเดียวกันของปีก่อน จากผู้ป่วยที่เกี่ยวข้องกับโควิดขยายตัวเกิน 10% ของพอร์ตรวม  โดยปัจจุบัน LPH ได้กลับมาขยายเตียง Hospitel เพิ่มอีกครั้ง และมีเตียงบริการรวม 300 เตียง อัตราการครองเตียง 100% แต่มีระยะเวลาในการรักษาน้อยลงเหลือ 5 วัน
ขณะที่ ผู้ป่วยภาคปกติมีการฟื้นตัวที่ดีต่อเนื่อง ทำให้ผู้ป่วยนอก (OPD) และผู้ป่วยใน (IPD) ยังคงมีอัตราใช้บริการที่สูง
อย่างไรก็ตาม แม้ช่วงที่เหลือของปีนี้ ผู้ป่วยที่เกี่ยวข้องกับโควิดอาจลดลง แต่ผู้บริหารมั่นใจว่ารายได้จะยังเติบโตได้ต่อ จากการปรับกลยุทธ์มาเจาะกลุ่มผู้ป่วยชาวต่างชาติที่ฟื้นตัวกลับมา หลังจากการเปิดประเทศ โดยเฉพาะชาวอาหรับและชาวกัมพูชา ที่เดินทางมาตรวจสุขภาพประจำปีและรักษาโรคประจำตัว เป็นต้น เบื้องต้นประเมินรายได้รวมจากลูกค้ากลุ่มนี้ไว้ที่ 100-120 ล้านบาท เมื่อเทียบกับช่วงปีก่อนเกิดโควิดที่มีรายได้อยู่ที่ 80 ล้านบาท
ส่วนผู้ป่วยประกันสังคมยังมีแนวโน้มเติบโตได้ต่อ จากโควตาใหม่รับผู้ป่วยประกันสังคมเพิ่มกว่า 30,000 ราย โดย ณ ไตรมาส 2/2565 เครือโรงพยาบาลมีฐานผู้ป่วยประกันสังคมมากกว่า 170,000 ราย อีกทั้งได้ลงทุนศูนย์ประกันสังคมบนพื้นที่ 2 ไร่ ตรงข้ามโรงพยาบาล เพื่อบริการทางการแพทย์ หรือบริการเสริมเกี่ยวข้องอื่น ๆ กำหนดเปิดให้บริการในเดือน ก.ย. 2565 นี้
รวมทั้งการขยายโรงพยาบาลตรวจสุขภาพขนาดเล็กเพิ่มอีก 2 สาขา หลังจากเปิดสาขาแรกที่ จ.อยุธยา โดยจะเปิดที่ จ.นครราชสีมา กำหนดเปิดบริการในเดือน ส.ค. 2565 นี้ และในพื้นที่พัฒนาระเบียงเขตเศรษฐกิจพิเศษตะวันออก (EEC) ใกล้กับนิคมอุตสาหกรรม จ.ฉะเชิงเทรา กำหนดเปิดในเดือน ก.ย. 2565 คาดภายใน 1-2 ปี จะสามารถสร้างรายได้แห่งละ 100 ล้านบาท
จากปัจจัยข้างต้นทำให้มั่นใจว่าในปี 2565 จะมีรายได้จากการให้บริการทางการแพทย์รวมเติบโต 20-25% เมื่อเทียบกับปี 2563 ที่มีรายได้รวม 1,814.63 ล้านบาท และมีกำไรสุทธิ​เติบโตมากกว่าปี 2563 ที่มีกำไรสุทธิ​ 142.89 ล้านบาท เนื่องจากฐานผู้ป่วยนอกและผู้ป่วยใน​กลับสู่ภาวะปกติ ทั้งผู้ป่วยเงินสด และผู้ป่วยประกันสังคม
สำหรับการประเมินมูลค่า (Valuation) ปัจจุบันราคาหุ้น LPH ซื้อขายกันที่ P/E ระดับ 7.25 เท่า เทียบกับ P/E ตลาดโดยรวมที่ระดับ 18.05 เท่า ถือว่าราคาซื้อขายต่ำกว่าตลาดหลายเท่าตัว แต่อย่างไรก็ตามถ้าดู P/BV ที่ระดับ 2.26 เท่า ก็อาจสูงว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ